ಮಾರ್ಚ್ 10,2002 ರಂದು ಜೋಲೀ ಏಳು ತಿಂಗಳಿನ ಮೆಡಾಕ್ಸ್ ಚಿವಾನ್ ನನ್ನು ತನ್ನ ಮೊದಲ ಮಗುವಾಗಿ ದತ್ತು ಪಡೆದುಕೊಂಡಳು. ಅವನು ಆಗಸ್ಟ್ 5, 2001 ರಂದು ಕಾಂಬೋಡಿಯದಲ್ಲಿ ಜನಿಸಿದನು. ರ್ಯಾತ್ ವಿಬಲ್ ಎಂಬುದು ಅವನ ಮೊದಲ ಹೆಸರು ಮತ್ತು ಮೊದಲಿಗೆ ಅವನು ಬಟ್ಟಂಬಾಂಗ್ ನ ಸ್ಥಳೀಯ ಅನಾಥಾಶ್ರಮದಲ್ಲಿ ಬೆಳೆಯುತ್ತಿದ್ದನು. ಜೋಲೀ "" ಚಿತ್ರೀಕರಣದ ಸಂದರ್ಭದಲ್ಲಿ ಮತ್ತು 2001ರಲ್ಲಿ ಯುಎನ್‌ಹೆಚ್‌ಸಿಆರ್ ಕಾರ್ಯ ಸಂಬಂಧ ಕ್ಷೇತ್ರ ಪ್ರವಾಸ ಕೈಗೊಂಡ ಸಂದರ್ಭದಲ್ಲಿ ಎರಡು ಬಾರಿ ಕಾಂಬೋಡಿಯಕ್ಕೆ ಬೇಟಿ ನೀಡಿದ್ದಳು. ಇದಾದ ನಂತರ ದತ್ತು ತೆಗೆದುಕೊಳ್ಳುವುದರ ಬಗ್ಗೆ ತೀರ್ಮಾನಿಸಿದಳು. ತನ್ನ ಎರಡನೆ ಗಂಡನಾದ ಬಿಲ್ಲಿ ಬಾಬ್ ಥಾರ್ನ್‌ಟನ್‌ನಿಂದ ವಿಚ್ಚೇದನ ಪಡೆದ ನಂತರ ಜೋಲೀ ಮೆಡ್ಡಾಕ್ಸ್‌ನನ್ನು ಸಂಪೂರ್ಣವಾಗಿ ತನ್ನ ವಶಕ್ಕೆ ತೆಗೆದುಕೊಂಡಳು. ಜೋಲೀಯ ಇತರೆ ಮಕ್ಕಳಂತೆಯೇ ಮೆಡ್ಡಾಕ್ಸ್‌ನೂ ಸಹ ಪ್ರಸಿದ್ಧನಾದ ಮತ್ತು ಟ್ಯಾಬ್ಲಾಯ್ಡ್ ಮಾಧ್ಯಮದಲ್ಲಿ ಸತತವಾಗಿ ಕಾಣಿಸಿಕೊಳ್ಳ ತೊಡಗಿದ.[101]

ಜೋಲೀ ಈಥೋಪಿಯದ ಮಾರ್‌ಲೀ ಎಂಬ ಆರು ತಿಂಗಳಿನ ಹೆಣ್ಣು ಮಗುವನ್ನು ಜೂನ್6, 2005ರಂದು ದತ್ತು ತೆಗೆದುಕೊಂಡಳು. ಜಾರಾಹ್ ಜನವರಿ 8, 2005 ರಂದು ಜನಿಸಿದಳು. ಅವಳ ತಾಯಿ ಅವಳಿಗೆ ಯೆಮ್‌ಸ್ರಾಚ್ ಎಂಬ ಹೆಸರಿಟ್ಟಿದ್ದಳು. ನಂತರ ಅನಾಥಾಶ್ರಮದಲ್ಲಿ ಅವಳಿಗೆ ಕಾನೂನುಬದ್ಧವಾಗಿ ಟೀನಾ ಆ‍ಯ್ಡಮ್ ಎಂದು ಹೆಸರಿಸಲಾಯಿತು. ಆ‍ಯ್‌ಡ್ಡಿಸ್ ಅಬಾಬಾ ದ ವೈಡ್ ಹಾರಿಜಾನ್ಸ್ ಫಾರ್ ಚಿಲ್ಡ್ರನ್ ಎಂಬ ಅನಾಥಾಶ್ರಮದಿಂದ ಜೋಲೀ ಅವಳನ್ನು ದತ್ತು ಪಡೆದಳು. ಜಾಹಾರಾಳ ದೇಹದಲ್ಲಿ ನೀರಿನ ಅಂಶ ಕಡಿಮೆಯಾದ ಕಾರಣ ಮತ್ತು ಪೌಷ್ಟಿಕ ಆಹಾರದ ಕೊರತೆಯುಂಟಾದ ಕಾರಣ ಅವಳನ್ನು ಆಸ್ಪತ್ರೆಗೆ ದಾಖಲಿಸಲು ಅಮೇರಿಕಾ ಸಂಯುಕ್ತ ಸಂಸ್ಥಾನಕ್ಕೆ ಸ್ವಲ್ಪ ಸಮಯದಲ್ಲೇ (ತಕ್ಷಣ) ಹಿಂತಿರುಗಿದರು. 2007ರಲ್ಲಿ ಮಾಧ್ಯಮಗಳು ಜಹಾರಾಳಿಗೆ ಜನ್ಮನೀಡಿದತಾಯಿ ಮೆಂಟೆವೇಬ್ ಡ್ಯಾವಿಟ್ ಇನ್ನು ಬದುಕಿದ್ದು, ತನ್ನ ಮಗಳು ಮತ್ತೆ ತನಗೆ ಬೇಕು ಎಂದಿದ್ದಾಳೆ ಎಂದು ವರದಿ ಮಾಡಿದ್ದವು. ಆದರೆ ಅವಳ ತಾಯಿ ಸ್ವಲ್ಪ ಸಮಯದ ನಂತರ ಆ ವರದಿಯನ್ನು ತಳ್ಳಿ ಹಾಕಿದಳು. ಅವಳ ಪ್ರಕಾರ ಜಹಾರಾಳನ್ನು ಜೋಲೀ ದತ್ತು ಸ್ವೀಕರಿಸಿದ್ದು "ಅವಳ ಅದೃಷ್ಟ" ಎಂದು ಹೇಳಿದಳು.[104]

ಬ್ರಾಡ್ ಪಿಟ್‌ರವರು ಜೋಲೀ ಮಗುವನ್ನು ದತ್ತು ಪಡೆಯುವಾಗ ಮತ್ತು ಅದಕ್ಕೆ ಸಂಬಂಧಪಟ್ಟ ಪತ್ರಗಳನ್ನು ಪಡೆದುಕೊಳ್ಳುವಾಗ ಜೊತೆಗಿದ್ದರು; ಸ್ವಲ್ಪ ಸಮಯದ ನಂತರ ತಾನು ಮತ್ತು ಪಿಟ್ ಒಟ್ಟಿಗೆ ಸೇರಿ ಜಾಹಾರಳನ್ನು ದತ್ತು ತೆಗೆದುಕೊಳ್ಳುವ ನಿರ್ಧಾರವನ್ನು ಕೈಗೊಂಡಿದ್ದೆವು ಎಂದು ತಿಳಿಸಿದಳು. ಜೋಲೀ ಎರಡು ಮಕ್ಕಳನ್ನು ದತ್ತು ಪಡೆಯುವುದರ ಬಗ್ಗೆ, ಪಿಟ್ ಕ್ಯಾಲಿಪೋರ್ನಿಯಾದ ನ್ಯಾಯಧೀಶರ ಮುಂದೆ ಇಟ್ಟಿದ್ದ ಅಹವಾಲನ್ನು ಜನವರಿ 19, 2006ರಂದು ಕಾನೂನು ಬದ್ಧವಾಗಿ ಊರ್ಜಿತ ಗೊಳಿಸಲಾಯಿತು. ಅವರ ಮನೆಹೆಸರು ಔಪಚಾರಿಕವಾಗಿ "ಜೋಲೀ-ಪಿಟ್" ಎಂದು ಬದಲಾಯಿತು.

ಜೋಲೀ ನಮೀಬಿಯಾದ ಸ್ವ್ಯಾಕೋಪ್‌ಮಂಡ್ನಗರದಲ್ಲಿ ಶಿಲೋಹ್ ನೌವೆಲ್ ಎಂಬ ಹೆಣ್ಣು ಮಗುವಿಗೆ ಜನ್ಮ ನೀಡಿದಳು. ಮೊದಲೇ ನಿರ್ಧರಿಸಿದಂತೆ ಸಿಜೆರಿಯನ್ ಮೂಲಕ ಮೇ27, 2006ರಂದು ಆ ಮಗುವಿಗೆ ಜನ್ಮವನ್ನಿತ್ತಳು. ಆಗತಾನೆ ಜನಿಸಿದ ತನ್ನ ಮಗಳಿಗೆ ನಮೀಬಿಯಾದ ಪಾಸ್‌ಪೋರ್ಟ್ ದೊರೆಯುತ್ತದೆಯೇ ಎಂಬುದನ್ನು ಖಾತ್ರಿಪಡಿಸಿ ಕೊಂಡ,[108] ಮೌಲ್ಯದಿಂದ ಕೂಡಿರುವ ತನ್ನ ಮಗಳ ಪೋಟೊವನ್ನು ಪಾಪರಝ್ಝಿ ಮಾಡುವುದಕ್ಕಿಂತ, ಅದನ್ನು ಗೆಟ್ಟಿ ಇಮೇಜಸ್‌ಗೆ ತಾನೇ ಅವಳ ಮೊದಲ ಪೋಟೊಗಳನ್ನು ಮಾರುವುದಾಗಿ ತೀರ್ಮಾನಿಸಿದಳು. "ಪೀಪಲ್" ಪತ್ರಿಕೆಯು ಬ್ರಿಟಿಷ್ ನಿಯತಕಾಲಿಕೆಯಾದ "ಹಾಲೋ" ಗಿಂತ, ಮಗುವಿನ ಉತ್ತರ ಅಮೇರಿಕಾದಲ್ಲಿ ಪೋಟೊ ಪ್ರಕಟಣೆಯ ತನ್ನ ಹಕ್ಕಿಗಾಗಿ 4.1 ಮಿಲಿಯನ್ ಡಾಲರ್‌ಗಿಂತ ಹೆಚ್ಚಿನ ಹಣವನ್ನು ವ್ಯಯಿಸಿತು.

ಅಂತರರಾಷ್ಟ್ರೀಯ ಮಟ್ಟದಲ್ಲಿ ಪೋಟೊವನ್ನು ಪ್ರಕಟಣೆ ಮಾಡುವ ಹಕ್ಕಿಗಾಗಿ ಅಂದಾಜು 3.5 ಮಿಲಿಯನ್ ಡಾಲರ್‌ನಷ್ಟು ಹಣ ಸಂಗ್ರಹವಾಯಿತು. ಬಂದ ಲಾಭವನ್ನೆಲ್ಲಾ ಜೋಲೀ ಮತ್ತು ಪಿಟ್ ಹೆಸರುವಾಸಿಯಾಗದಿರುವ ಧರ್ಮಾರ್ಥ ಸಂಸ್ಥೆಗಳಿಗೆ ದಾನಮಾಡಿದರು. ನ್ಯೂಯಾರ್ಕ್‌ನಲ್ಲಿರುವ ಮೇಡಮ್ ಟುಸ್ಯಾಡ್ಸ್‌ನಲ್ಲಿ ಎರಡು ವರ್ಷ ವಯಸ್ಸಿನ ಶಿಲೋಹ್‌ಳ ಪ್ರತಿರೂಪದಂತಿರುವ ಮೇಣದಗೊಂಬೆಯನ್ನು ಮಾಡಿ ಇಡಲಾಯಿತು; ಮೇಡಮ್ ಟುಸ್ಯಾಡ್ಸ್‌ನವರು ಮೊದಲಬಾರಿಗೆ ಮೇಣದಲ್ಲಿ ತಯಾರುಮಾಡಿದ ಶಿಶುವಿನ ಮೇಣದಗೊಂಬೆ.

ಮಾರ್ಚ್‌ 15, 2007ರಲ್ಲಿ ಜೋಲೀ ವಿಯೆಟ್‌ನಾಮ್‌ನಲ್ಲಿ ನವೆಂಬರ್ 29, 2003ರಲ್ಲಿ ಜನಿಸಿದ ಪ್ಯಾಕ್ಸ್ ಥೈನ್ ಎಂಬ ಮಗುವನ್ನು ದತ್ತು ಸ್ವೀಕರಿಸಿದಳು. ಸ್ಥಳೀಯ ದಾವಖಾನೆಯಲ್ಲಿ ಜನ್ಮತಾಳಿ ಹೆತ್ತವರಿಂದ ದೂರವಾಗಿದ್ದ. ಅಲ್ಲಿ ಫ್ಹಾಮ್ ಖ್ವಾಂಗ್ ಸ್ಯಾಂಗ್ ಎಂದು ಅವನಿಗೆ ಮೊದಲು ನಾಮಕರಣ ಮಾಡಲಾಗಿತ್ತು. ಹೋ ಚಿ ಮಿನ್ ಸಿಟಿಯಲ್ಲಿನ ಟಾಮ್ ಬಿನ್ಹ್ ಅನಾಥಾಶ್ರಮದಿಂದ ಜೋಲೀ ಅವನನ್ನು ದತ್ತು ಸ್ವೀಕರಿಸಿದ್ದಳು. ಅವನ ತಾಯಿ ಸಾಯುವ ಮೊದಲು ಅವನಿಗೆ ಪ್ಯಾಕ್ಸ್ ಎಂದು ನಾಮಕರಣ ಮಾಡಿ ಎಂದು ಸೂಚಿಸಿದ್ದಳು ಎಂದು ಜೋಲೀ ಬಹಿರಂಗ ಪಡಿಸಿದಳು.

ಹಲವು ತಿಂಗಳುಗಳ ಕಾಲ ಟ್ಯಾಬ್ಲಾಯ್ಡ್ ಪತ್ರಿಕೆಗಳು ಜೋಲೀಗೆ ಅವಳಿ ಮಕ್ಕಳಾಗುತ್ತದೆಯಂತೆ ಎಂದು ಪ್ರಕಟಿಸಿಸುತ್ತಿದ್ದವು. 2008ರ ಕೇನ್ಸ್ ಫಿಲಂ ಪೆಸ್‌ಟಿವಲ್ ಸಂದರ್ಭದಲ್ಲಿ ಈ ವಿಷಯವನ್ನು ಜೋಲೀ ಖಾತ್ರಿ ಪಡಿಸಿದಳು, ಆಕೆ ಅವಳಿ ಮಕ್ಕಳ ನಿರೀಕ್ಷೆಯಲ್ಲಿರುವುದಾಗಿ ತಿಳಿಸಿದಳು. ನಾಕ್ಸ್ ಲಿಯಾನ್ ಎಂಬ ಗಂಡು ಮಗುವಿಗೆ ಮತ್ತು ವಿವಿಯೆನ್ ಮಾರ್ಚೆಲೈನ್ ಎಂಬ ಹೆಣ್ಣು ಮಗುವಿಗೆ ಪ್ರಾನ್ಸ್‌ನ ನೈಸ್‌ ಎಂಬ ಸ್ಥಳದಲ್ಲಿರುವ ಲೆನ್‌ವಲ್ ಆಸ್ಪತ್ರೆಯಲ್ಲಿ ಮಕ್ಕಳಿಗೆ ಜನ್ಮ ನೀಡಿದಳು. ಜುಲೈ 12, 2008ರಲ್ಲಿ ಸಿಜೆರಿಯನ್ ಮಾಡುವ ಮೂಲಕ ಮಕ್ಕಳನ್ನು ಹೊರ ತೆಗೆಯಲಾಯಿತು. ನಾಕ್ಸ್‌ ಮತ್ತು ವಿವಿಯೆನ್‌ರ ಮೊದಲ ಪೋಟೊಗಳ ಹಕ್ಕುಗಳನ್ನು ಪೀಪಲ್‌ ಮತ್ತು ಹೆಲೋ! ಪತ್ರಿಕೆಗಳಿಗೆ ಜಂಟಿಯಾಗಿ ಮಾರಲಾಯಿತು. ಮಾರಾಟವಾದ ಮೊತ್ತ $14 ದಶಲಕ್ಷ - ಇದುವೆರಗೂ ತೆಗೆದುಕೊಳ್ಳಲಾದ ಖ್ಯಾತರ ಅತ್ಯಂತ ದುಬಾರಿ ಛಾಯಾಚಿತ್ರಗಳು.[405][407] ಹಣವು ಜೋಲೀ-ಪಿಟ್‌ ಪ್ರತಿಷ್ಠಾನಕ್ಕೆ (ದಾನದ ರೂಪದಲ್ಲಿ) ಹೋಯಿತು.[408][410]

ಪ್ರಮುಖ ಬೆಳವಣಿಗೆ, 1997–2000
ಮಾನವತಾವಾದಿ ಕೆಲಸ
ಆರಂಭಿಕ ಜೀವನ ಮತ್ತು ಕುಟುಂಬ
ಮಕ್ಕಳು